Միքայել Հարությունյանը տվյալ պարագայում անկասկած «ցատկահարթակ» է դեպի Ռոբերտ Քոչարյան, որն այն ժամանակ Գերագույն գլխավոր հրամանատարն էր: Նախկին Գլխավոր դատախազ Գեւորգ Կոստանյանը օրինակ հայտարարում էր, թե Քոչարյանին հարցաքննեին Մարտի 1-ի գործով, որ ի՞նչ ասեր: Իհարկե ասելու բան շատ կար, չկար պարզապես Քոչարյանին ու նաեւ այն ժամանակ գործող վարչապետ ու պաշտոնապես ընտրված նախագահ Սերժ Սարգսյանին հարցաքննելու անկախություն կամ քաղաքական կամք: Հիմա կամքը կա, իրավապահների ազատությունը կա, եւ նրանք փաստորեն ստեղծում են հարցաքննության շատ կոնկրետ առիթ: Մեղմ ասած, թե Ռոբերտ Քոչարյանը, թե Սերժ Սարգսյանը առնվազն որպես այդ ժամանակ նախագահ եւ վարչապետ պետք է պատասխան տան իրենց պաշտպանության նախարարի գործունեության մասով: Եվ ոչ միայն: